Եվ այսպե՛ս, "Տաքսի "Էլի՛ լավ ա": Կարելի է ասել, որ նախագիծը սկսվեց այն օրվանից, երբ ռեժիսոր Հրանտ Մովսիսյանը "Շարմ Հոլդինգ"-ի գլխավոր տնօրեն Ռուբեն Ջաղինյանի և պրոդյուսեր Արմեն Համբարձումյանի հետ իր մտքերը կիսեց “Ես սիրում եմ քեզ, Երևա՛ն” (աշխատանքային անվանումը) անվանումով ֆիլմ ստեղծելու մասին: Ֆիլմի ստեղծման գաղափարը` իր նոր մոտեցմամբ և ընդգրկուն ծավալներով այնպես “վարակեց” վերջիններիս, որ նրանք առանց հապաղելու, ստանալով ՀՀ մշակույթի նախարարության աջակցությունը, ձեռնարկեցին գաղափարը կյանքի կոչելու գործընթացը: Սկսվեց տքնաջան, սակայն չափազանց հետաքրքիր ստեղծագործական շրջանը: